Tiit Vähis første regjering

Tiit Vähi første regjering var Estlands regjering fra 30. januar til 21. oktober 1992. Regjeringen styrte i en overgangsperiode mellom Sovjetunionens fall og etableringen av Estlands folkevalgte organer. Parlamentet bestod av det hadde vært Det øverste sovjet i Den estiske sosialistiske sovjetrepublikk, og den tidligere formannen i Det øverste sovjet, Arnold Rüütel, fungerte som Republikken Estlands president.

Edgar Savisaar meldte sin avskjed som statsminister den 23. januar 1992, etter at han ikke fikk parlamentets støtte for sin krisepolitikk. Parlamentet gav regjeringsoppdraget til Savisaars samferdselsminister, en tidligere sovjetisk apparatsjik, Tiit Vähi. Han utpekte en regjering med basis i protopartiet Folkefronten og Det estiske samlingspartiet. De fleste regjeringsmedlemmene var teknokrater, ikke politikere. Noen av dem hadde også levd i eksil i sovjettiden.

Regjeringens viktigste beslutning var avskaffelsen av rubelen og innføringen av en egen valuta, estlandske kroner. Kronen ble bundet til tyske mark, noe som stanset hyperinflasjonen og åpnet for økonomiske reformer.

Etter det første parlamentsvalget i september 1992 kunne Mart Laar danne den første parlamentariske regjeringen etter uavhengigheten fra Sovjetunionen. Tiit Vähi kom senere tilbake som statsminister i to parlamentariske regjeringer.

Referanser 

Estiske regjeringer
1992 i Estland
Politikk i 1992